אסטרקנתוס

אסטרקנתוס (שם מדעי: Asteracanthus; מיוונית עתיקה: "קוצי כוכב") הוא סוג נכחד של כריש מהסדרה היבודונטים אשר חי במשך היורה והקרטיקון (בעבר סברו שחי גם בטריאס העליון). בעבר נחשב לשם נרדף לסוג Strophodus, אך סווג ב-1837 בידי לואי אגאסי כסוג עצמאי ורב מינים הקרוב יותר לסוגים Egertonodus ולהיבודוס.

היה זה אחד מהגדולים בבני סדרתו והוא הגיע לפי הממצאים לאורך של 2 עד 3 מטרים בקירוב. בעל לסת רחבה ושיניים רחבות שהתחלפו במהירות. ככל הנראה הוא הותאם לחיים על קרקעית הים, בה ארב לטרף.

המאובנים שלו התגלו ברחבי העולם בכל האוקיינוסים, מה שמרמז שהיה מין פלגי ונודד. המאובנים ידועים מארצות הברית, איראן, מדגסקר, מרוקו ולאורך אירופה כמו בשווייץ וגרמניה (בזלהופן).

קישורים חיצוניים

הערות שוליים

מאובני טקסונים שתוארו ב-1837
היבודונטים
דמויי כריש מהמזוזואיקון
טקסונים שהתפתחו בפרם